《送赵榷院》
宋代·陈著

彼美稽山松，托根高高峰。
当年脱蓬蒿，直上将擎空。
卓立旁无依，磊砢多春冬。
风霜受变足，身老气益充。
苍翠照四山，枝柯结虬龙。
世人那能见，尘埃眯双瞳。
匠师知何在，立当要路中。
需林方皇皇，有林能不容。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。